Bahnowy ledźbjenc

Bahnowy ledźbjenc  (Lotus pedunculatus, synonym: Lotus uliginosus) je rostlina ze swójby łušćinowcow  (Fabaceae).

 Wopis 
Bahnowy ledźbjenc je wjacelětna zelišćowa rostlina, kotraž docpěje wysokosć wot 20 hač do 90 centimetrow a ma słabje pjelsćojće kosmate stołpiki a łopjena. Rostlina je słabje jědojta.

Stołpiki su kulojte a dudławe.

 Łopjena 
Łopjena su pjećličbnje pjerite, tołstojte, při kromach kosmičkate a deleka módrozelene. Delnje łopjena sedźa direktnje na stołpiku.

 Kćenja 
Wón kćěje wot junija hač do julija ze žołtymi kćenjowymi hłójčkami. Kwětnistwo wobsteji z hač do 12 jednotliwych kćenjow a je hłójčkojty wokołk. Kćenja docpěja dołhosć wot 1,2 hač do 1,5 centimetrow.

 Płody 
Płody su rune a docpěja dołhosć wot połdra hač do třoch centimetrow.

 Stejnišćo 
Bahnowy ledźbjenc rosće w bahnach a łučinach, na włóžnych łukach, na rěkach a jězorach hač do wysokosć wot něhdźe 1200 metrow. Rosće preferujo na połchłódkojtych, słabje kisałych pódach z pH-hódnosćom mjezy 4,5 a 7,5.

 Rozšěrjenje 
Bahnowy ledźbjenc je w Europje, Aziji a sewjernej Africe daloko rozšěrjeny.

 Wostatne 
Bahnowy ledźbjenc je wužitna rostlina za mjetele, pčoły a druhe insekty. Wón bu tež kaž picowa rostlina wužiwany a  při składnosći samo wusyty.

 Nóžki 

 Žórła 
 Spohn, Aichele, Golte-Bechtle, Spohn: Was blüht denn da? Kosmos Naturführer (2008), ISBN 978-3-440-11379-0, strona 324 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

 Eksterne wotkazy 

 USDA plants database 

Kategorija:Ledźbjenc